Gandia és reconeguda com a Destinació Turística Intel·ligent
30 gener 2024

## Gandia és reconeguda com a Destinació Turística Intel·ligent30 gener 2024Última actualització: 30 gener 2024

![](../gestion/img/25e9fe0a9f8ec2b07f160dcaf37051ab9e62d1a7115dd29b6230de013773de2c.jpg)  
  

L'alcalde de Gandia, **José Manuel Prieto** va recollir dimecres passat en un acte celebrat a FITUR, la certificació de **Destinació Turística Intel·ligent Adherit** que acredita la implantació del model DTI a Gandia. Aquest distintiu reconeix l'aposta del govern municipal pel desenvolupament d'una estratègia de futur basada en la governança, la sostenibilitat, l'accessibilitat, la innovació i la tecnologia com a eixos vertebradors.

Gandia és membre titular de la Xarxa de Destinacions Turístiques Intel·ligents des del 2022, un projecte promogut per la Secretaria d'Estat de Turisme i gestionat per la Societat Mercantil Estatal per a la Gestió de la Innovació i les Tecnologies Turístiques (Segittur) que té per objecte impulsar la transformació digital i el desenvolupament sostenible de les destinacions i les zones turístiques d'Espanya, per millorar l'experiència dels turistes, assegurar la qualitat de vida dels residents, i contribuir a augmentar la competitivitat.

Aquesta distinció és resultat del treball que es realitza al govern municipal en els últims anys. Un treball coordinat per l'àrea de Turisme, Platges i Promoció exterior que es desenvolupa en col·laboració amb diverses àrees municipals per a la millora de la planificació i la gestió pública de la destinació i dels serveis turístics.

La regidora delegada de Turisme, **Balbina Sendra**, ha mostrat la seua satisfacció després de recollir el premi i ha destacat que aquest reconeixement és fruit de la implicació transversal, ja que el departament de Promoció Econòmica desenvolupa una tasca important en aquest àmbit. "_La distinció rebuda reafirma el compromís de Gandia per continuar avançant en la implementació de la metodologia DTI en la gestió estratègica de la destinació que permeta afrontar els reptes de futur basant el desenvolupament turístic tenint la sostenibilitat, l'accessibilitat, la innovació i la tecnologia com a eixos vertebradors. Hem de ser capaços d'aplicar tots aquests paràmetres per convertir-nos en una destinació diferenciada i de referència a l'arc Mediterrani_".

[Twittear](https://twitter.com/share)